Þeir sem seldu eða innleystu verðbréf á árinu 2013 skulu gera grein fyrir því á eyðublaðinu Sala / innlausn verðbréfa RSK 3.15 . Fylla þarf út eyðublaðið eins og form þess segir til um ; upplýsingar um kaupanda og seljanda , hvaða bréf er verið að selja , kaupdag , söludag , stofnverð og sölu - eða innlausnarverð . Vextir , verðbætur og afföll , svo og gengishagnaður af kröfum í erlendri mynt og gengishækkun hlutdeildarskírteina mynda stofn til fjármagnstekjuskatts . Ef selt / innleyst er verðbréf sem framteljandi eignaðist fyrir 1. janúar 1997 verður að finna stofnverð ( upphafsverð ) bréfsins 1. janúar 1997 þar sem vaxtatekjur sem til féllu fyrir þann tíma eru ekki skattlagðar . Vaxtatekjur ársins eru fundnar með því að draga stofnverðið frá söluverðinu . Söluþóknanir má draga frá söluverði . Ef selt / innleyst er verðbréf sem framteljandi eignaðist eftir 1. janúar 1997 eru vaxtatekjur fundnar með því að draga kaupverðið frá söluverðinu . Söluþóknanir má draga frá söluverði . Hafi seljandi verið búinn að fá afborganir af bréfinu á árinu 2013 skal færa þær vaxtatekjur sem þá fengust greiddar í reit 1 á eyðublaðinu . Reitur 1 - Áður fengnir vextir á árinu Hafi afborgunarbréf verið selt skal færa í þennan reit þær vaxtatekjur sem innheimtar hafa verið á gjalddögum fyrr á árinu . Sjá einnig um Stofnverð seldra afborgunarbréfa . Ef selt er bréf sem framteljandi eignaðist á árinu 1997 eða síðar er stofnverðið kaupverð bréfsins . Ef selt er bréf sem framteljandi eignaðist 1996 eða fyrr er stofnverðið upphafsverð . Kaupverð . Með upphafsverði er átt við verðgildi sem notað er til útreiknings á vaxtatekjum af bréfum sem framteljandi hefur eignast 1996 eða fyrr . Stuðlar til útreiknings á upphafsverði markaðsverðbréfa er að finna hér á eftir . Sem vaxtatekjur færist mismunurinn á söluverði ( 2 ) og stofnverði ( 3 ) . Dæmi um útfyllingu Árni keypti skuldabréf af Birni Björnssyni á kr. 682.000 þann 1. febrúar 2013 . Hann seldi Verðbréfasölunni h.f. skuldabréfið á kr. 725.000 þann 1. desember 2013 og greiddi 500 krónur í söluþóknun . Dæmi #2 Í lok árs 2013 innleysti Árni verðbréf með einum gjalddaga ( kúlubréf ) , sem hann keypti í ársbyrjun 2004 , en bréfið var verðtryggt og bar 3% vexti . Affallatekjur eru hlutfallaðar eftir dagafjölda .